Vita:Kézai Simon

message: A cikk szövegéből kitűnik, hogy nem egyértelműen igazolt, hogy hol született. A Dunakeszi szócikkünk szerint az ő életében másként hívták ezt a települést, ha egyáltalán itt született. A név ragadványnév jellege valószínűsíthető, tehát valszeg valamilyen Kézán stb. születhetett.
A Simon de Keza névnek a szócikkben való feltüntetéséhez is forrás kellene.--Linkoman vita 2022. július 2., 12:39 (CEST)
Ezek alapján Pauler joggal kereshetett kapcsolatot Kézai és Renold, illetve a Básztélyok között. S meg is találta a dolog magyarázatát, midőn a Básztélyok pestmegyei birtokai közt egy Kéza nevűre is akadt. Ezt a Kézát Pauler az egyedüli pestmegyei Keszivel: Dunakeszivel azonosította. De ez a feltevés helytelen volt. A Bozgonyiak birtokai közt Kéza okleveleinkben először 1339-ben fordul elő, a mikor Benőid unokái és dédunokái már osztozkodnak rajta. Ez a birtok azonban már azért sem lehetett Dunakeszi, mert ezt 1317-ben a Balog nemzetség kapta.14) És ellene szól. a Keszi-féle combinationak a nyelvészet is. A z mindenesetre sz-t jelölhetett, de a szóvégi a hangtól nem tekinthetünk el. Olyan képzés ez a de Keza, mint pl. de Bachka—Bácskai, de Sigra—Sigrai, de Rewa—Révai, de Zalka—Szálkái, de Zada—Szadai. Ha különben Kesz vagy Keszi nevű helységből alakulhatna a Kézai képzés, úgy a X I I I . és X I Y . századi okleveleinknek valósággal hemzsegni kellene a Kéza névtől, mert ez időben előfordul okleveleinkben Kőkeszi és Ipolykeszi Hontmegyében, Bánkeszi Nyitramegyében, Gyulakeszi Zalamegyében, Nagykeszi, Kiskeszi és Matuskakeszi Bácsmegyében, Budakeszi és Dunakeszi Pestmegyében, Keszi Gömörmegyében (ma Sajókeszi) és ugyancsak Keszi Komárommegyében; a mihez még hozzátehetjük, hogy Komárommegyében ma három Keszi van u. m.: Kiskeszi, Nagykeszi és Kurtakeszi és hogy ma azonkívül is vannak még Keszi nevű helységek Szilágy- (Oláhkeszi), Bars- (Garamkeszi), Hont- (Dacsókeszi v. Keszibócz), Borsod- (Tiszakeszi), Tolna- (Tótkeszi) és Fehérmegyében (Kiskeszi). Ezek a helységek elég sűrűn elő is fordulnak okleveleinkben s ugyan az orthographia megállapodatlansága miatt igen sokféle alakban, mint: Kesen, Kesn, Keseo, Keszy, Keszü. Kcszwy (?) Kesw, Kezeo, Kezeu, Kezi. Kezo, Kezű, Kezii, Kezw, Kezzy, de a Kéza alakra még sem találunk példát·. Sőt azon két család, mely ebben az időben Keszi nevű birtoka után Keszinek nevezi magát, t. i. a Dobok nemzetségből való és a Dobra várjobbágynemzetségből származó Kiskeszi Keszi család sem írja magát, de Keza-nak, a minek alapján per analogiam is kimondhatjuk, hogy Kézai nemcsak Dunakesziről nem származhatott, hanem egyáltalán nem származhatott semmiféle Keszi nevű helyről.
Csánki Dezsőnek sikerült azután a pestmegyei, a Básztélyek kirtokában volt Kéza meghatározása. Yéleményét még közzététele előtt közölte Paulerrel is, a ki Csánki érveit elfogadva műve második kiadásában ezt az adatot helyre is igazította. (145-146. p.)
Tovább is van, de azt már nehezebb lett volna behelyeznem. DOMANOVSZKY SÁNDOR: Kézai Simon mester krónikája. 1906 Apród vita 2022. július 2., 12:58 (CEST)
--  Élmény volt elolvasni! Feltételezem, hogy az a végeredmény, hogy mivel nem egyértelmű az infobox ezen adatának helyessége, egyszerűen ismeretlenként tüntetjük fel ott a születési helyet. Ezen felül  egy-két mondatban a cikk szövegében összefoglalhatjuk a vitás kérdéseket. Köszönöm az infót! Üdv.--Linkoman vita 2022. július 2., 13:08 (CEST)
Rád bízom, . Apród vita 2022. július 2., 13:12 (CEST)
A szócikk forrásai között van egy 2020-as cikk is, mely ugyanezzel a kérdéssel foglalkozik. Apród vita 2022. július 2., 13:20 (CEST)
thread_title:  Hogyan kerül Dunakeszi születési helyként az infoboxba?